armvectores/hy_wikipedia_2023 huggingface dataset:
Եվա Նովոդոմսկի

Եվա Նովոդոմսկի (հունգ.՝ Novodomszky Éva, հունվարի 19, 1974(1974-01-19), Szarvas, Békés County, Հունգարիա), հունգարացի լրագրող և հաղորդավարուհի։
2007, 2008, 2009, 2011, 2012, 2013 և 2014 թթ. եղել է Եվրատեսիլում Հունգարիայի քվեարկության արդյունքները հայտնողը։


== Ծանոթագրություններ ==
Մոնտենարս

Մոնտենարս (իտալերեն՝ Montenars), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 572 մարդ 2008 թվականի մարդահամարի տվյալների, բնակչության խտություն՝ 27 մարդ/կմ²։ Զբաղեցնում է 21 կմ² մակերես։ Փոստային ինդեքս՝ 33010։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 981209
Էլեկտրոնային փոստ։ segretario@com-montenars.regione.fvg.it
Պաշտոնական կայք։ http://www.comune.montenars.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գյուրեր Այքալ

Գյուրեր Այքալ (թուրքերեն՝ Gürer Aykal; մայիսի 22, 1942(1942-05-22), Էսքիշեհիր, Թուրքիա), թուրք դիրիժոր։ Բիլքենթի համալսարանի ադյուտանտ- պրոֆեսոր։ 1999- 2009 թվականներին եղել է Ստամբուլի ֆիլհարմոնիկ նվագախմբի երաժշտական ղեկավար և գլխավոր դիրիժոր։ 


== Կրթություն ==
Այքալը ծնվել է թուրքական Էսքիշեհիր քաղաքում։ Սովորել է Հաջեթեփայի անվան Անկարայի պետական կոնսերվատորիայում։ 1963 թվականին սովորել է ջութակ՝ Նեդջեթ Ռեմզի Աթաքի մոտ, իսկ 1969 թվականին՝ կոմպոզիցիա՝ Ահմեդ Ադնան Սայգունի մոտ։ Այնուհետև սովորել է դիրիժորություն Լոնդոնի Գիլդհոլի երաժշտության և թատրոնի դպրոցում, որտեղ նրան դասավանդել են այնպիսի դիրիժորներ, ինչպիսիք են Անդրե Պրևին և Ջորջ Հյորսթը։ Այնուհետև մեկնել է Իտալիա, որտեղ շարունակել է ուսումը և 1973 թվականին Սուրբ Սեսիլի ազգային ակադեմիայում ստացել է երաժշտական արվեստների դոկտորի գիտական աստիճան։ Ահմեդ Ադնան Սայգունի խորհրդով մնացել է Իտալիայում, որտեղ Սրբազան երաժշտության պապական ինստիտուտում սովորել է գրիգորիանական երգեցողություն և պոլիֆոնիական երաժշտություն։


== Կարիերա ==
Այքալը դիրիժորություն է արել Ստամբուլի պետական սիմֆոնիկ նվագախմբում, Անգլիայի կամերային նվագախմբում, Լոնդոնի ֆիլհարմոնիկ նվագախմբում, Համբուրգի սիմֆոնիկ նվագախմբում, Անկարայի կամերային նվագախմբում և Կոնսերտգեբաուի նվագախմբում։ 1974 թվականին դարձել է Անկարայի նախագահական սիմֆոնիկ նվագախմբի գլխավոր դիրիժոր։
1987- 1991 թվականներին Այքալը ղեկավարել է Տեխասի Լաբբոկ քաղաքի սիմֆոնիկ նվագախումբը, իսկ 1992- 2004 թվականներին ղեկավարել է Էլ Պասոյի սիմֆոնիկ նվագախումբը։ 2014 թվականին Անթալիայում գլխավորել է Ֆորտեպիանոյի միջազգային փառատոնի ժյուրիի կազմը։


== Ծանոթագրություններ ==
Զուբարի (այլ կիրառումներ)

Զուբարի, կարող է վերաբերել՝

Զուբարի - գյուղ Ուկրաինայի Խմելնիցկիի մարզի Իզյասլավի շրջանում
Զուբարի - գյուղ Ռուսաստանի, Սմոլենսկի մարզի Սմոլենսկի շրջանի կազմում
Յիիդռե

Յիիդռե (էստ․՝ Jõõdre), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 216 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուլեշովի էֆֆեկտ

Կուլեշովի էֆֆեկտ, մոնտաժի ժամանակ կինոյում կողք կողքի դրված երկու կադրերի համադրումից նոր իմաստի ի հայտ գալը։ Նկարագրված է ռուսական կինոյի դպրոցի հիմնադիր Լև Կուլեշովի «Կինոյի արվեստ» գրքում, որը հրատարակվել է 1929 թվականին և ավելի վաղ հոդվածներում։


== Նկարագրություն ==
Լև Կուլեշովի իրականացրած փորձի իմաստը հետևյալն է։

Նախ իրականացվել է դերասան Մոզժուխինի խոշոր պլանով նկարահանում, երբ նա նստած է և պարզապես նայում է ինչ-որ տեղ։ Գիտափորձի համար նկարահանվեցին նաև երեք այլ պլաններ՝ գոլորշի բարձրացող ափսեով տաք ապուր, երեխան դագաղի մեջ ու երիտասարդ աղջիկ բազմոցին, որից հետո դերասանի պլանով ժապավենը կտրվել է երեք մասի և առանձին սոսնձվել է ապուրով լցված ափսեի կադրին, դագաղում երեխայի կադրին և բազմոցին պառկած աղջկա կադրին։ Սկզբում Մոզժուխինի դեմքով մոնտաժային կտորներից յուրաքանչյուրը Կուլեշովը ցուցադրեց փոքր լսարանին, որը բաղկացած էր կինոարտադրության նրա գործընկերներից:
Հատվածները դիտած հանդիսատեսները միմյանցից անկախ եկան այն եզրակացության, որ առաջին հատվածի հերոսը ցանկանում է ուտել և գրավված է լավ ճաշով, երկրորդում տխուր է երեխայի մահվան փաստից, երրորդում՝ հիացած է բազմոցին պառկած աղջկանով։ Իրականում դերասանի դեմքի արտահայտությունը երեք դեպքերում էլ, իհարկե, միևնույնն է։
Փորձը համոզիչ կերպով ցույց է տվել, որ հաջորդող կադրի բովանդակությունը կարող է լիովին փոխել նախորդող կադրի իմաստը։ Սա անվանվեց «Կուլեշովի էֆֆեկտ»։
Փորձը ձեռք բերեց համաշխարհային հռչակ և Կուլեշովի «աշխարհագրական» փորձի հետ դարձել կինոյում մոնտաժի երկու գլխավոր գործառույթների դասագրքային բացատրությունը։ Տարիներ անց ամերիկացի կինոռեժիսոր Հիչքոկը «Կուլեշովի էֆֆեկտի» մասին կասի. «Սա գաղափարներ ստեղծելու իսկական արվեստ է»։


== Գրականություն ==
Соколов А. Г. Монтаж: телевидение, кино, видео. Часть 1. — М., 2000. — 242 с. — 3000 экз. — ISBN 5-9900144-3-0


== Ծանոթագրություններ ==


== Արտաքին հղումներ ==
Կուլեշովի էֆֆեկտը ցուցադրող տեսահոլովակ
Բերխեն (Հյուսիսային Հոլանդիա)

Անվան այլ կիրառումների համար տե՛ս՝ Բերխեն (այլ կիրառումներ)Բերխեն (հոլ.՝ Bergen ( արտասանություն)), համայնք Նիդերլանդների Լիմբուրխ մարզում։ Տարածքը 105,25 կմ² է, բնակչությունը՝ 13.351 (2011 թ.)։ Մեկ շնչի տարեկան միջին եկամուտը 11.800 եվրո է։
Արտաշես Հայրումյան

Արտաշես Կարապետի Հայրումյան (Այրումյան, 1905, փետրվարի 3, Էսենտուկի - 1988, ապրիլի 17, Երևան), հայ խորհրդային տնտեսագետ, տնտեսագիտական գիտությունների դոկտոր (1972), պրոֆեսոր (1972)։ 


== Կենսագրություն ==
1930 թվականին ավարտել է Թիֆլիսի պոլիտեխնիկական ինստիտուտի գյուղատնտեսական ֆակուլտետը։ Աշխատել է ՀԽՍՀ անասնապահության՝ անասնաբուժության և անասնաբուծության, ԳՀԻ-ում՝ էկոնոմիկայի բաժնի վարիչ (1939-1941 և 1946-1949), ՀԿԿ Կենտկոմի գյուղատնտեսության բաժնի վարիչի տեղակալ (1949-1958), գյուղատնտեսության էկոնոմիկայի և կազմակերպման ԳՀԻ-ի տնօրեն (1958-1966)։ 1966 թվականից ՀԽՍՀ Պետպլանի էկոնոմիկայի և պլանավորման ԳՀԻ-ի գյուղատնտեսության էկոնոմիկայի բաժնի վարիչն է։ Գիտական աշխատությունները նվիրված են գյուղատնտեսության էկոնոմիկայի, կազմակերպման և պլանավորման, տեղաբաշխման, մերձքաղաքային տնտեսությունների ստեղծման խնդիրներին, արտադրության համակենտրոնացման, միջկոլտնտեսային կոոպերացիայի, ագրոարդյունաբերական ինտեգրացիայի զարգացման, ինչպես նաև՝ ինտենսիվացման և գնագոյացման, գյուղի սոցիալ-տնտեսական վերափոխման հարցերին։ ՀԿԿ XVI համագումարում ընտրվել է Կենտկոմի անդամության թեկնածու։
Կարծրամաշկություն

Կարծրամաշկություն, սկլերոդերմիա, կոլագենային հիվանդություն, արտահայտվում է մաշկի, հարակից հյուսվածքների, իսկ գործընթացի համակարգային բնույթի դեպքում՝ նաև ներքին օրգանների կարծրացմամբ։ Կարծրամաշկությունը լինում է՝

սահմանափակ (օջախային),
տարածուն
համակարգային։


== Սահմանափակ կարծրամաշկություն ==
 

Սահմանափակ կարծրամաշկությունը կարող է լինել կուտակային, զոլավոր և մակերեսային։ Մաշկի վրա առաջանում են բծեր, որոնք հետագայում կարծրանում են և ենթարկվում ապաճման։


== Տարածուն կարծրամաշկություն ==
Տարածուն կարծրամաշկությունն ընթանում է ծանր, ընդգրկում է դեմքը, իրանը, վերջույթները։ Իրար են հաջորդում այտուցը, կարծրացումը և ապաճումը։


== Համակարգային կարծրամաշկություն ==
Համակարգային կարծրամաշկությունը բնորոշվում է շարակցական հյուսվածքի և արյան փոքր անոթների տարածված կարծրախտային փոփոխություններով։


== Հիվանդության զարգացում ==
Հիվանդությունը զարգանում է աստիճանաբար։ Առաջանում է թոքերի, սրտի, կերակրափողի և ստամոքս-աղիքային համակարգի այլ օրգանների ֆիբրոզ, խանգարվում է ախտահարված օրգանների գործունեությունը։


== Բուժում ==
Նպաստող գործոնների (սառեցում, վնասվածքներ, դեղորայքային անընդունելիություն) վերացում, կորտիկոստերոիդներ, անոթալայնիչներ, ֆիզիոթերապիա։ Քրոնիկ ընթացքի դեպքում՝ առողջարանային բուժում։


== Աղբյուրներ ==
http://www.vitaminov.net/rus-catalog_zabolevaniy-705308802-0-1201.html
http://www.stormed.ru/diseases/rhe/ssd.php Archived 2010-02-05 at the Wayback Machine.


== Ծանոթագրություններ ==


== Արտաքին հղումներ ==
UK Raynaud's & Scleroderma Association
DermnetNZ: Systemic sclerosis
Juvenile Scleroderma Network
Juvenile Systemic Sclerosis
Scleroderma Foundation
Scleroderma Society of Ontario Archived 2008-01-29 at the Wayback Machine.
International Scleroderma Network Archived 2008-01-13 at the Wayback Machine.
The Scleroderma Research Foundation
UK Scleroderma Society
Scleroderma Information from Johns Hopkins University
Scleroderma Australia
Ութանկյուն

Ութանկյուն (օկտագոն), երկրաչափական մարմին, ութ անկյուններով և ութ կողմերով բազմանկյուն։ Կանոնավոր օկտագոնի բոլոր կողմերը իրար հավասար են, իսկ անկյունները հավասար են 135°։


== Կանոնավոր ութանկյուն ==
Կանոնավոր ութանկյան մակերեսը հավասար է

  
    
      
        A
        =
        2
        cos
        ⁡
        
          
            π
            8
          
        
        
          a
          
            2
          
        
        =
        2
        (
        1
        +
        
          
            2
          
        
        )
        
          a
          
            2
          
        
        ≃
        4.828427125
        
        
          a
          
            2
          
        
      
    
    {\displaystyle A=2\cos {\frac {\pi }{8}}a^{2}=2(1+{\sqrt {2}})a^{2}\simeq 4.828427125\,a^{2}}
  , որտեղ a -ն ութանկյան կողմն էԿան նաև մակերեսը հաշվելու այլ բանաձևեր՝

  
    
      
        A
        =
        4
        sin
        ⁡
        
          
            π
            4
          
        
        
          R
          
            2
          
        
        =
        2
        
          
            2
          
        
        
          R
          
            2
          
        
        ≃
        2.828427
        
        
          R
          
            2
          
        
      
    
    {\displaystyle A=4\sin {\frac {\pi }{4}}R^{2}=2{\sqrt {2}}R^{2}\simeq 2.828427\,R^{2}}
  , որտեղ R -ը արտագծյալ շրջանագծի շառավիղն է։
  
    
      
        A
        =
        8
        tan
        ⁡
        
          
            π
            8
          
        
        
          r
          
            2
          
        
        =
        8
        (
        
          
            2
          
        
        −
        1
        )
        
          r
          
            2
          
        
        ≃
        3.3137085
        
        
          r
          
            2
          
        
      
    
    {\displaystyle A=8\tan {\frac {\pi }{8}}r^{2}=8({\sqrt {2}}-1)r^{2}\simeq 3.3137085\,r^{2}}
  , որտեղ r -ը ներգծյալ շրջանագծի շառավիղն է։


== Ութանկյան կառուցումը կարկինի ու քանոնի օգնությամբ ==


== Օկտագոնի կիրառությունները ==

		
		
		
		
		
		
		
		


== Նմանատիպ պատկերներ ==

		
		
		
		


=== Պետրիի բազմանկյուններ ===
Բարձր կարգերի բազմանկյունների համար կանոնավոր ութանկյունը համարվում է Պետրիի բազմանյուն։


== Տես նաև ==
Յոթանկյուն
Իննանկյուն


== Արտաքին հղումներ ==
Օկտագոնը MathWorld-ում
Օկտագոնի հաշվիչ
Օկտագոնի անիմացիա
Տուրեն

Տուրեն (ֆր.՝ Touraine), պատմական շրջան Ֆրանսիայում, մայրաքաղաքը` Տուր։ 
1790 թվականին Ֆրանսիական հեղափոխության ժամանակ Ֆրանսիայի տարածքի քաղաքական վերակազմավորման ժամանակ Տուրենի տարածքը բաժանվում է Էնդր և Լուարի, Լուար և Շերի, և Էնդր դեպարտամենտների միջև։


== Պատմություն ==


=== Ռոբերտինացիների երկիր ===
9-րդ դարում Կառլ II-ը Տուրենը, հարևան տարածքների հետ միասին, հանձնում է Ռոբերտ Քաջին (Կապետինգների նախնին)։ Ուգո Աբբայի երկրում գտնվելուց հետո վերադարձվում է Ռոբերտինացիների տիրապետությանը։


=== Կոմս Անժուի և Բլուայի երկիր ===
Տուրենի հողերը Ռոբերտինացիները հատկացնում են իրենց վասալներին՝ Անժուին և Բլուային։ 941 թվականից Տուրենը ստեղծում է հատուկ կոմսություն՝ մրցակցության առարկա Անժուի և Բլուայի կոմսերի միջև, որոնք 10-րդ դարում դառնում են անկախ ֆեոդալներ։ 
Տիբո III դե Բլուան ստանալով կեմսի պսակը 1037 թվականին, հրաժարվում է վասալի երդում տալ Ֆրանսիայի թագավոր Հենրի I-ին և ապստամբում է նրա դեմ։ Ի պատասխան՝ վերջինս 1040 թվականին  Տուրենը տալիս է Անժու կոմսին։ Պատերազմը ավարտվում է Ժոֆֆրուա II Մարտել և Անժու կոմսերի հաղթանակով։ 1044 թվականին նրանք գրավում են Տուրենը։


=== Պլանտագենետների երկիր ===
1060 թվականին Տուրենը Անժուի հետ միասին անցնում է Գատինե կոմսների ընտանիքին մայրական կողմով, որոնք հետագայում ստանում է «Պլանտագենետ» անվանումը և դառնում Անգլիայի թագավորներ՝ Նորմանդիայի և Աքվիտանիայի դքսեր։


=== Ֆրանսիական թագի երկիր ===
1204 թվականինին Ֆիլիպ II Օգոստուսը Տուրենը միացնում է ֆրանսիական թագին։ 1360 թվականին Տուրենը բազմիցս հանձնվում է ֆրանսիական իշխաններին, որպես ֆիդդոմներ։ 1584 թվականին, Հենրի III-ի եղբոր՝ Ֆրանսուայի մահից հետո, այն վերջապես միանում է ֆրանսիական թագին։ 
Տուրենը կոչվում է Ֆրանսիայի պարտեզ՝ իր արտառոց պտղաբերության համար։


== Տուրենի ֆրանսերեն լեզուն ==
Ֆրանսիայում Տուրենի ժողովրդի լեզուն «մաքուր» լեզուն է։  XIV-XVII դարերում, երբ գոյություն չուներ ֆրանսերեն լեզուն, Տուրենի լեզուն ամենամոտ էր այն ամենին, ինչը օտարերկրացիները կարող էին սովորել գրքերից։ Դրա վրա ազդում էր թագավորական դատարանի հարևանությունը, որը տեղակայված էր Լուարայի դղյակներում։ Այս հեղինակությունը ամրապնդվում է նաև Պլեադա և Ֆրանսուա Ռաբլե բանաստեղծների (ծագումով Շինոնից), հետագայում Բալզակի (ծնվել է Տուրայում) հեղինակությամբ։ Այժմ, սակայն, հիմքեր չկան, որ Տուրենի ֆրանսերենը  «ճիշտ» համարվի հատկապես քերականության առումով, իսկ նորմատիվ արտասանությունը համարվում է կրթված փարիզցիների արտասանությունը։


== Տուրենի հայտնի մարդիկ ==


=== Տուրենում ծնվածները ===
Ռենե Դեկարտ
Ֆրանսուա Ռաբլե
Ալֆրեդ Վիկտոր դը Վինյի
Օնորե դը Բալզակ
Էթյեն-Ժան Ժորժե


=== Գրական կերպարներ ===
Պանուրգ (Գարգանտյուա և Պանտագրյուել)
Ատոս (Երեք հրացանակիրներ)


=== Տուրենում մահացածները ===
Լեոնարդո դա Վինչի


== Ծանոթագրություններ ==


== Հղում ==
«Турень»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Ժողովածու (2358)

Ժողովածու 2358, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2358 թվի տակ։ Ձեռագիրը գրվել է 1659-1662 թվականներին Հովհաննես գրիչի կողմից։ Գրված է թղթի վրա, որը ունի 13,5X9 չափս։ Ձեռագիրը կազմված է 358 թերթից։ Գրված է միասյուն, նոտրգիր, բոլորգիրով։ Ունի կիսախորան, լուսանցազարդ մանրանկարներ։ Կազմը` կաշվեպատ տախտակ դրոշմազարդ։ Հիշատակարաններ՝ 30բ, 360ա և այլուր։


== Բովանդակություն ==
Սահմանք քերականութեան։
Սիմ․ Ջուղայեցւոյ Քերականութիւն, Տրամաբանութիւն։
Պորփիւրի Ներածութիւն Ստորոգութեանցն Արիստոտէլի։
Արիստոտէլի Ստորոգութիւնք։
Պերի արմենաս։


== Ծանոթագրություններ ==
Սուլթանլի

Սուլթանլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դշխուհի (անձնանուն)

Դշխուհի, հայկական իգական անուն։ Առաջացել է հայերեն դշխո՝ «թագուհի» բառից։ Հին ժամանակներից հայտնի է Դշխոյե ձևով (16-րդ դար)։ Այժմ գործածական է Դշխուհի ձևը։


== Ծանոթագրություններ ==
Տոռի (Էստոնիայի շրջան)

Տոռի շրջան (էստ․՝ Tori vald), շրջան Էստոնիայի Պյարնումաա նահանգում։ Շրջանի կենտրոնն է Տոռի գյուղական ավանը։


== Բնակչություն ==
2006 թվականի տվյալներով շրջանում բնակվում էին 2538 մարդ։ Բնակչության խտությունը շրջանում կազմում էր 9 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Նաբերեժնի (գյուղ, Կարմասկալինսկի շրջան)

Անվան այլ կիրառումների համար տե՛ս՝ ՆաբերեժնիՆաբերեժնի (ռուս.՝ Набережный, բաշկիրերեն՝ Набережный), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իննի Նուսդորֆ

Իննի Նուսդորֆ (գերմ.՝ Nußdorf am Inn), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 2609 մարդ (դեկտեմբերի 31, 2010 թվական)։ Զբաղեցնում է 28,61 կմ² մակերես տարածք։ Պաշտոնական կոդ՝ 09 1 87 156։


== Ծանոթագրություններ ==


== Արտաքին հղումներ ==
Պաշտոնական կայք
Վանցագելլո

Վանցագելլո (իտալերեն՝ Vanzaghello), կոմունա Իտալիայի Լոմբարդիա մարզի Միլան գավառում։ Բնակչության թիվը կազմում է 5069 մարդ, բնակչության խտությունը կազմում է 977 մարդ/կմ²։ Զբաղեցնում է՝ 5 կմ² տարածք։ Հեռախոսի կոդ՝ 20020։ Փոստային ինդեքս՝ 0331։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
(3275) Օբերնդորֆեր

(3275) Օբերնդորֆեր (անգլ.՝ Oberndorfer), աստերոիդ աստերոիդների հիմնական գոտում։ Հայտնաբերվել է 1982 թվականի ապրիլի 25-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,335063 ա. մ., առավելագույնը մոտենում է 1,9155 ա. մ. հեռավորության վրա և հեռանում 2,7546 ա. մ.։ Արեգակի շուրջ մեկ ամբողջական պտույտ է կատարում 1303,31 երկրային օրվա ընթացքում, իր ուղեծրով շարժվելով միջինում 0,276221 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3275) Օբերնդորֆեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովհաննես Դամասկոսցի

Հովհան Դամասկացի (արաբ․՝ يوحنا الدمشقي‎‎ Յուհաննա ադ-Դամաշկի, հուն․՝ Ἰωάννης ὁ Δαμασκηνός, լատ.՝ Iohannes Damascenus , մոտ 675, Դամասկոս -750), բյուզանդական աստվածաբան, իմաստասեր, բանաստեղծ, հունալեզու հայրաբանության համակարգող և եզրափակող, պատկերապաշտական ուղղության հոգևոր առաջնորդ։


== Կենսագրություն ==
Ապրել և ստեղծագործել է Բյուզանդական կայսրության սահմաններից դուրս՝ խալիֆայության տարածքում։ Եղել է Դամասկոսի խալիֆի պալատական գիտնականը (սկզբնաղբյուրները պահպանել են նրա արաբական անունը կամ մականունը՝ Մանսուր), այնուհետև դարձել է վանական և մինչև իր կյանքի վերջն ապրել Երուսաղեմի մոտ գտնվող Սուրբ Սաբայի մենաստանում։
Հովհաննես Դամասկոսցու աստվածաբան-իմաստասիրական հայացքների ձևավորման վրա մեծ ազդեցություն են ունեցել Արիստոտելի, նորպլատոնականների, մասնավորապես Դավիթ Անհաղթի փիլիսոփայական-տրամաբանական ուսմունքները և Արևելյան եկեղեցու հայրերի կրոնաիմաստասիրական վարդապետությունները։
Իր ստեղծագործություններում կարողացել է զուգակցել անտիկ և քրիստոնեական մտածելակերպի բնորոշ գծերը։ Դրա արտահայտությունն է նրա հանրագիտարանային աշխատությունը՝ «Գիտելիքի աղբյուրը»։ Թեև իմաստասիրության էության, սահմանումների հարցում հետևել է Դավիթ Անհաղթին, սակայն, ի տարբերություն վերջինիս, իմաստասիրությունը ծառայեցրել է կրոնական սկզբունքների հիմնավորմանը, այսինքն՝ հիմք դրել մտածողության սխոլաստիկական մեթոդին։ Պատկերամարտության դեմ մղված պայքարում մշակել է նյութի աստվածաբանությունը և պաշտամունքի իմաստասիրությունը։
Հովհաննես Դամասկոսցու «Դիալեկտիկա» («Տրամաբանություն») աշխատությունը թարգմանվել և օգտագործվել է որպես տրամաբանության ձեռնարկ նաև միջնադարյան Հայաստանում։ X դ. Բագարատ Մամիկոնյանը կատարել է դրա համառոտ թարգմանությունը, իսկ 13-րդ դարի Սիմեոն Պղնձավանեցին թարգմանել է ամբողջ աշխատությունը վրացերենից։


== Ծանոթագրություններ ==
Բարբարա Թաքման

Բարբարա Վերթհայմ Թաքման (անգլ.՝ Barbara Wertheim Tuchman, հունվարի 30, 1912(1912-01-30)[…], Նյու Յորք, Նյու Յորք, ԱՄՆ - փետրվարի 6, 1989(1989-02-06)[…], Գրինվիչ, Ֆեյրֆիլդ շրջան, Կոնեկտիկուտ, ԱՄՆ), ամերիկացի գրող և պատմաբան։
Պուլիցերյան մրցանակի կրկնակի դափնեկիր է. Օգոստոսյան թնդանոթներ (1963, բեսթսելլեր` Առաջին համաշխարհային պատերազմի նախադրյալների մասին) և «Սթիլուելն ու ամերիկյան փորձը Չինաստանում, 1911-1945» (1972, Ժոզեֆ Սթիուելի կենսագրությունը) գրքերի համար։


== Կենսագրություն ==
Բանկիր Մորիս Վերթհայմի և նրա առաջին կնոջ` Ալմա Մորգենթաուի աղջիկն է։ Օսմանյան կայսրությունում Վուդրո Վիլսոնի դեսպան Հենրի Մորգենթաու ավագի թոռն է։ Նրա հայրը ԱՄՆ-ի գոյություն ունեցող ամսագրերից հնագույն` 1865 թվականին հիմնադրված «The Nation»-ի սեփականատերն էր, Հրեական համաշխարհային վեհաժողովի նախագահը, հայտնի կոլեկցիոներ և «Գիլդիա» թատրոնի հիմնադիրը։
Երիտասարդ տարիներին Վերթհայմը հետաքրրքվում էր Լյուսի Ֆիչ Պերկինսոնի, Ջորջ Հենթիի, Ջեյմս Վոլֆի գրքերով և Ալեքսանդր Դյումայի պատմավեպերով։ Սովորել է Ուոլդեն մասնավոր դպրոցում, Մանհեթենում։ 1933 թվականին արվեստի բակալավրի դիպլոմ է ստացել Քեմբրիջի Ռեդքլիֆ քոլեջում (1999 թվականից մտնում է Հարվարդի համալսարանի կազմի մեջ), որտեղ պատմություն և գրականություն է ուսումնասիրել։ 
Ավարտելուց հետո աշխատել է Նյու Յորքի Խաղաղօվկիանոսյան հետազոտությունների ինստիտուտում` 1934-1935 թվականներին մեկ տարի անցկացնելով Տոկիոյում և մեկ ամիս` Չինաստանում` նախքան Անդրսիբիրյան մայրուղով, Մոսկվայով և Փարիզով ԱՄՆ վերադառնալը։ Նա նաև եղել է «The Nation» թերթի թղթակիցը Իսպանիայի քաղաքացիական պատերազմից, այցելել է Վալենսիա և Մադրիդ:
Դրանից հետո նա գրել է իր առաջին` «The Lost British Policy: Britain and Spain Since 1700» գիրքը, որը հրատարակվել է 1938 թվականին։ Երկրորդ համաշխարհային պատերազմի տարիներին Թաքմանն աշխատել է Ռազմական տեղեկատվության գրասենյակում։ Պատերազմից հետո Թաքմանը երեխաներ է դաստիարակել` բազային հետազոտություններ հավաքելով իր աշխատության համար, որը հրատարակվել է 1956 թվականին, «Bible and Sword: England and Palestine from the Bronze Age to Balfour» գրքի տեսքով։ 
1980 թվականին ընտրվել է որպես Ջեֆերսոնի դասախոսությունների դասախոս։
1940 թվականից ամուսնացած է եղել Լեսթեր Թաքմանի (1904-1997) հետ, որը բժիշկ էր, հետազոտող և բժշկական գիտությունների պրոֆեսոր։ Զույգն ունեցել է երեք դուստր, որոնցից մեկը Ջեսիկա Մեթյուն է։
Բարբարա Թաքմանը մահացել է 1989 թվականի փետրվարի 6-ին, Կոնեկտիկուտ նահանգի Գրինվիչ քաղաքում։


== Գրքեր ==
Европа перед катастрофой. 1890—1914 = The Proud Tower: A Portrait of the World Before the War, 1890–1914. — Аст, 2016. — 640 с. — ISBN 978-5-17-098818-1.
The March of Folly: From Troy to Vietnam / By Barbara W. Tuchman (New York: Knopf, 1984).(անգլ.)


== Ծանոթագրություններ ==
Բեյսբոլ

Բեյսբոլ (անգլ.՝ baseball, base - բազա, հիմք և ball - գնդակ), թիմային խաղ բեյսբոլային գնդակով և մականով։ Խաղին մասնակցում են երկու թիմ, յուրաքանչյուրում ինը (երբեմն տասը) խաղացողներ։
Բեյսբոլը տարածված սպորտաձև է ԱՄՆ-ում, Կուբայում, Ճապոնիայում, Չինաստանում և Հարավային Կորեայում։ Ներկայումս ավելի քան 120 երկրում խաղում են բեյսբոլ։ Գոյություն ունի նաև բեյսբոլի պարզեցված ձևը՝ սոֆթբոլը։


== Ընդհանուր տեղեկություններ բեյսբոլի մասին ==
Բեյսբոլը սպորտի ազգային տեսակ է ԱՄՆ-ում։ Այդ խաղը հաճախ անվանում են ամերիկյան սպորտի հռչակավոր մարզաձև։ Համարվում է, որ բեյսբոլն առաջացել է ռաունդերս հինավուրց անգլիական խաղից, որը անգլիացի գաղութարարները Ամերիկա են բերել դեռևս 18-րդ դարում։ «Բեյս» և «բոլ» անգլերեն բառերը համապատասխանաբար նշանակում են հիմք՝ գետին, և գնդակ։ Բեյսբոլ խաղում են 9-ական խաղացող ունեցող 2 թիմերով շեղանկյուն հրապարակում (կողմի երկարությունը՝ 27,4 մ), որի անկյուններում կան հենակետեր՝ բազաներ։ Թիմերը հերթով գրավում են մե՛կ պաշտպանողական, մե՛կ հարձակողական դիրք։ Պաշտպանվող թիմի խաղացողը՝ փիթչերը (նետողը), գնդակը նետում է խաղի մեջ, իսկ հարձակվող թիմի խաղացողը՝ բեթթերը (հարվածողը), պետք է նետած գնդակը զարկանի՝ մականի հարվածով հետ մղի, այնուհետև վազքով հնարավորինս արագ շրջանցի բոլոր երեք բազաները և վերադառնա «տուն»՝ նախկին դիրք։ Եթե պաշտպանվող թիմի խաղացողը կարողանում է գնդակով հարվածել վազողին, մինչև նրա առաջին բազա հասնելը, վերջինս դուրս է գալիս խաղից։ Վազող բեթթերը խաղից դուրս է գալիս նաև այն դեպքում, երբ բաց է թողնում 3 սթրայք՝ 3 գնդակ սթրայքի գոտում («տան» տարածքի վրա՝ իր թևատակերի և ծնկների բարձրությամբ), կամ եթե պաշտպանվողներին հաջողվում է օդում բռնել մականի հարվածով հետ մղված գնդակը։ Իսկ եթե վազողին հաջողվում է վազքով շրջանցել բոլոր երեք բազաները և վերադառնալ «տուն» (դա կոչվում է «շրջանաձև վազք»), վազքը համարվում է հաշվված, և հարձակվող թիմը ստանում է միավորներ։ Խաղը բաղկացած է 9 խաղափուլից՝ իննինգից։ Խաղափուլը համարվում է ավարտված, երբ յուրաքանչյուր թիմից խաղից դուրս է գալիս երեքական խաղացող։ Հաղթում է այն թիմը, որը խաղի վերջում ավելի շատ է հավաքում վազք-միավորներ։ Բեյսբոլը մեծ ժողովրդականություն է վայելում ոչ միայն ԱՄՆ-ում, այլև Ավստրալիայում, Նիդեռլանդներում, Հարավաֆրիկյան Հանրապետությունում, Ճապոնիայում և Լատինական Ամերիկայի բազմաթիվ երկրներում։
Իկ-Վերշինա

Իկ-Վերշինա (ռուս.՝ Ик-Вершина, բաշկիրերեն՝ Ыҡ-Вершина), գյուղ Ռուսաստանի, Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (320901-321000)

Աստերոիդների ցանկ (320801-320900)  • Աստերոիդների ցանկ  • Աստերոիդների ցանկ (321001-321100)
 Աստերոիդների ցանկ (320801-320900)  • Աստերոիդների ցանկ  • Աստերոիդների ցանկ (321001-321100)
Աստերոիդների ցանկ (80101-80200)

Աստերոիդների ցանկ (80001-80100)  • Աստերոիդների ցանկ  • Աստերոիդների ցանկ (80201-80300)
 Աստերոիդների ցանկ (80001-80100)  • Աստերոիդների ցանկ  • Աստերոիդների ցանկ (80201-80300)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Ավտելքուհ

Ավտելքուհ, լեռ Հայկական լեռնաշխարհում, Զագրոսի լեռնահամակարգի կենտրոնական հատվածում։


== Ծանոթագրություններ ==
Դեհ (Էրունի գավառ)

Անվան այլ կիրառումների համար տե՛ս՝ Դեհ (այլ կիրառումներ)Դեհ, գյուղ (ավան) Արևմտյան Հայաստանում, Բիթլիսի վիլայեթի Էրունի գավառակում։ Եղել է գավառակի կենտրոնը։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հարան

Հարան, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Ստորին Բասենում, Կարս տանող ճանապարհի ձախ կողմում` սարավանդի վրա։
1819 թվականին Հարան գյուղով է անցել անգլիացի ճանապարհորդ Կերփորտրը։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սոնգ Հյե Ռիմ

Սոնգ Հյե Ռիմ (հանգըլ՝ 성혜림; հունվարի 24, 1937(1937-01-24), Changnyeong County, Հարավային Գյոնգսանգ, Հարավային Կորեա - մայիսի 18, 2002(2002-05-18), Մոսկվա, Ռուսաստան), հյուսիսկորեացի դերասանուհի, ավելի հայտնի է որպես Կիմ Ջոնգ Իլի կանանցից մեկը։


== Վաղ կյանք և կրթություն ==
Սոնը ծնվել է Չհանյոնում, երբ Կորեան Ճապոնիայի ղեկավարության տակ էր գտնվում։ 1955 թվականին ընդունվել է Փյոնյանի ֆիլմերի ակադեմիան, բայց հաջորդ տարի թողեց այն, քանի որ հղի էր իր դստրով։ Հետագայում նա նորից ընդունվեց և ավարտեց այն, ֆիլմային առաջնաելույթը ունեցել է 1960 թվականին։ Նա դարձավ 1960-ականների հայտնի դերասանուհիներից մեկը, նկարահանվելով «Օնջոնլյոն» (հանգըլ՝ 온정령) և «Բեկ Իլ Հոն» (հանգըլ՝ 백일홍) ֆիլմերում։
Նրա մասին տեղեկությունների մեծ մասը պատմել է նրա քույրը՝ Սոնգ Հյո Ռանը։ Նրա նախկին ընկեր Կիմ Յոն Սոնգը հրատարակել է նրա հիշատակին նվիրված «Ես Սոնգ Հյե Ռիմի ընկերն եմ» գիրքը, ըստ որի նա և նրա ընտանիքը տասը տարով ուղարկվել էին համակենտրոնացման ճամբար, հետո նա իմացավ Հյե Ռիմի գաղտնիքը, որը դարձավ նրա երեխաների և ծնողների մահվան պատճառ, իսկ նրա ամուսնուն տարան և նրան այլևս չտեսավ մինչ այն ժամանակ, երբ նա չորոշեց փախչել Հարավային Կորեա 2003 թվականին։


== Անձնական կյանք ==
Հյե Ռիմը սկսել է հանդիպել Կիմ Ջոնգ Իլի հետ 1968 թվականին, առաջին ամուսնու հետ բաժանվելուց հետո։ Ըստ տեղեկությունների նա Ջոնգ Իլի առաջին կիննն է։ 1971 թվականին ծնել է Կին Ջոնգ Նամին, ով պետք է դառնար Կիմ Ջոնգ Իլի պաշտոնի ժառանգորդը։ Երեխայի ծնունդը մինչև 1975 թվականը գաղտնի է պահվել Կիմ Իլ Սոնգից։


== Անկում և մահ ==
Վաղ 1980-ականներից սկսած նա մեկնում էր Մոսկվա բուժման համար։ 1996 թվականին լուրեր էին պտտվում, որ նա գնացել է արևմուտք, բայց Հարավային Կորեայի ներկայացուցիչները հերքել են այդ լուրերը։ Մահացել է 2002 թվականի մայիսի 18-ին։ Կարծիք կա, որ մահացել է Մոսկվայում։


== Ծանոթագրություններ ==

«김정일의 동거녀 성혜림과 고영희»։ DailyNK։ 2005-07-15։ Վերցված է 2007-05-23 
«성혜림»։ Empas 인물검색։ Վերցված է 2007-05-23 
Lee, Ki-dong (이기동) (2005-01-26)։ «김정일, 외모닮은 김정운 칭찬»։ NKChosun.com Choongang Monthly Magazine։ Վերցված է 2007-05-23 


== Արտաքին հղումներ ==
L.A. Times piece on Song's childhood friend
Խոռ Հայկազունի

Խոռ Հայկազունի նաև Խոր (ծննդյան և մահվան թվականներն անհայտ), Հայկ նահապետի որդին, Խորխոռունիների նախարարական տան հիմնադիրը։ Ըստ Մովսես Խորենացու Արամանյակը՝ Խոռի եղբայրը, նրան և նրանց մյուս եղբորը՝ Մանավազին և նրա որդիներին՝ Բազին և Որդունիին, իրենց ամբողջ ընտանիքով թողնում է Հարքում։ Խոռը հաստատվում է Վանա լճի հյուսիսում, իսկ այդ գավառը նրա հիմնադրած տոհմի անունով շատ հաճախ կոչվում է Խորխոռունիք։ Ըստ Վարդան Արևելցու Խոռն է կառուցել Խոժոռնին և Խորակերտը։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչեայ Աճառեան, Երեւան, 1942, Հատոր 2, Ցուցակ 1, Էջ 528
«Հայոց Պատմություն», Մովսես Խորենացի, 1961, Երևան, Գլուխ Ա. ժբ, Բ. է
«Հայոց պատմություն», Ուխտանես, Ա. ժզ
«Ազգաբանութիուն Հայոց», Մինաս Ամդեցի, էջ 3
«Հաւաքմունք ի գրոց պատմագրաց», Սամուել Անեցի, էջ 42, 48
«Տիեզերական պատմություն», Ստեփանոս Ասողիկ, Ա. ե
«Հաւաքումն պատմութեան Վարդանայ վարդապետի», Վենետիկ, 1862, էջ 90
Ավգուստա Գրոներ

Ավգուստա Գրոներ (գերմ.՝ Auguste Groner, ապրիլի 16, 1850(1850-04-16)[…], Վիեննա, Ավստրիական կայսրություն - մարտի 7, 1929(1929-03-07), Վիեննա, Առաջին Ավստրիական Հանրապետություն), ավստրիացի գրող։ Նա նաև հրատարակել է Օլաֆ Բյորնսոն, Ա. ֆոն դեր Պաուրա, Ռենորգ և Մետիս գրական անուններով։ 


== Կենսագրություն ==
Ավգուստա Կոպալլիկը ծնվել է Վիեննայում՝ պաշտոնյայի ընտանիքում։ 1876​​-1905 թվականներին աշխատել է որպես դպրոցի ուսուցչուհի։ 1879 թվականին ամուսնացել է լրագրող Ռիչարդ Գրոների հետ։ 1882 թվականից նա սկսեց զբաղվել գրական գործունեությամբ որպես հրապարակախոս։ 1893 թվականին գրական բաժնի կողմից Չիկագոյի համաշխարհային ցուցահանդեսում իր աշխատանքի համար նա մրցանակ ստացավ։ 1890 թվականից սկսեցին թողարկվել նրա բազմաթիվ դետեկտիվ պատմվածքներն ու վեպերը։ Գրոները գերմանալեզու գրականության մեջ առաջինն էր, ով ստեղծեց ստեղծագործությունների շարք, որոնք միավորված էին մեկ կերպարով՝ խուզարկու Յոզեֆ Մյուլլերով։ Այս շարքի առաջին ստեղծագործությունը՝ «Ոսկե գնդակը» (Die goldene Kugel) պատմվածքը հրատարակվել է 1892 թվականին։
1894 թվականին Գրոները հիմնել է Ավստրիական երիտասարդական թերթը («Österreichische Jugendzeitung») և Ավստրիական երիտասարդական գրադարանը («Österreichische Jugendbibliothek»)։
Գրոների պատվին անվանվել է «Ոսկե Ավգուստա» մրցանակը, որը 2009 թվականից երեք տարին մեկ շնորհվում է գրողներին, թարգմանիչներին և հրատարակիչներին՝ դետեկտիվ գրականության ոլորտում ձեռքբերումների համար։


== Ընտրված աշխատանքներ ==
Das Geheimnis der Sylvesternacht (1890)
Am Verlobungstage (1903)
Der Mann mit den vielen Namen (1906)
Der rote Merkur (1910)
Странная тень (Der seltsame Schatten, 1913)
Das wandernde Licht (1924)
Mene tekel…. Eine seltsame Geschichte. (1892)


== Գրականություն ==
Groner, Auguste. В «Австрийском биографическом словаре» — Österreichisches BiographischesLexikon 1815—1950 (ÖBL). Band 2, Verlag der Österreichischen Akademie der Wissenschaften, Wien 1959, S. 72.

Gerhard Lindenstruth: Auguste Groner (1850—1929), eine illustrierte Bibliographie. Selbstverlag, Gießen 1992.


== Ծանոթագրություններ ==
Ուզին

Ուզին (ուկրաիներեն՝ Узин), քաղաք Ուկրաինայի Կիևի մարզի Բելայա Ցերկովի շրջանում, շրջանային նշանակության քաղաք։
Չճշտված տվյալներով Ուզին քաղաքում բնակվում էր 13 179 մարդ։ Բնակավայրը զբաղեցնում է 101 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ամենափրկիչ (լեռ)

Անվան այլ կիրառումների համար տե՛ս՝ Ամենափրկիչ (այլ կիրառումներ)Ամենափրկիչ, լեռ Հայկական լեռնաշխարհում, Վան քաղաքից հյուսիս-արևմուտք, Լեզք գյուղի մոտ։


== Ծանոթագրություններ ==
Նաթանիել Քոուլման

Նաթանիել Քոուլման (անգլ.՝ Nathaniel Coleman, հունվարի 1, 1997(1997-01-01), Մյուրեյ, Սոլթ Լեյք շրջան, Յուտա, ԱՄՆ), ամերիկացի մարզիկ, որը հանդես է գալիս մարզական ժայռամագլցում մարզաձևում, Օլիմպիական խաղերի արծաթե մեդալակիր։ Մասնագիտացել է բոուլդերինգ մարզաձևում։


== Կենսագրություն ==
Նաթանիել Քոուլմանը ծնվել է 1997 թվականի հունվարի 1-ին։
Ընդունվել է Յուտայի համալսարան և ուսումնասիրել համակարգչային գիտությունները, սակայն երկու կիսամյակ անց ստիպված է եղել դադարեցնել ուսումը, քանի որ անհրաժեշտ է եղել ամբողջ ժամանակը տրամադրել ժայռամագլցմամբ զբաղվելուն։
Քոուլմանը դարձել է առաջին ամերիկացի ալպինիստը, որը Տոկիոյի Օլիմպիական խաղերի որակավորումն է ստացել այն բանից հետո, երբ անցել է Թուլուզում 2020 թվականի խաղերի որակավորման մրցաշարի բազմամարտի եզրափակիչ, որն անցկացվել է 2019 թվականի նոյեմբեր-դեկտեմբերին։ 2020 թվականի հունիսի 17-ին Քոուլմանը նվաճել է The Grand Illusion-ը (8C + / V16) Յուտա նահանգի Լիթլ-Քոթոնվուդ կանյոնում։
2016-2018 թվականներին Քոուլմանը բոուլդերինգ մարզաձևում երեք անգամ անընդմեջ նվաճել է ժայռամագլցման ԱՄՆ-ի բաց ազգային առաջնությունը, իսկ 2019 թվականին զբաղեցրել է երկրորդ տեղը։ Նա երկրորդ տեղն է զբաղեցրել նաև Combined Invitational 2019-ում։ Քոուլմանը նվաճել է 2020 թվականի ժայռամագլցման ԱՄՆ-ի Բաց ազգային առաջնությունը բոուլդերինգի մրցաձևում, ինչպես նաև չորրորդ տեղն է զբաղեցրել ժայռամագլցման աշխարհի գավաթ 2015 թվականի բոուլդերինգի հաշվարկում՝ արծաթե մեդալներ նվաճելով Տորոնտոյի և Վեյլայի էտապներում։
Երիտասարդ տարիքում Քոուլմանը 2012, 2014, 2015 և 2016 թվականներին հաղթել է ԱՄՆ-ի պատանիների ժայռամագլցման բոուլդերինգի առաջնություններում։
Տասնչորս տարեկանում Քոուլմանը չորրորդ տեղն է զբաղեցրել Կոլորադոյի բոուլդերինգի երիտասարդների առաջնությունում.
Տոկիոյի Օլիմպիական խաղերի որակավորման փուլում զբաղեցրել է 8-րդ տեղը և դուրս եկել եզրափակիչ այն բանից հետո, երբ 10-րդն է դարձել արագությամբ մագլցման մրցումներում (6.51 վ), 11-րդը բոուլդերինգում (1 թոփ և 3 գոտի) և հինգերորդը խոչընդոտներով մագլցման մրցումներում (39 կառչում)։ Նվաճելով 6-րդ տեղը՝ նա 5-րդ տեղի համար մրցավազքում զիջել է իր հայրենակից Քոլին Դաֆիին, իսկ բոուլդերինգում դարձել է միակը, որը նվաճել է երեք մրցուղիների երկու գագաթները և հաղթել մարզաձևում։ Դժվարությամբ մագլցելու մրցումներում   ամերիկացին միայն 5-րդ տեղն է զբաղեցրել, սակայն այդ արդյունքը նրան բավականացրել է արծաթե մեդալ նվաճելու համար։ Քոուլմանի հավաքել է 30 միավոր, իսկ չեմպիոն Ալբերտո Խինես Լոպեսը՝ 28:


== Ծանոթագրություններ ==
Կարապետ Հախնազարյան

Կարապետ Վարդանի Հախնազարյան (հունվարի 28, 1894(1894-01-28), Վերին Արտաշատ, Հայաստան - փետրվարի 8, 1980(1980-02-08), Կրասնոդար, ՌԽՖՍՀ, ԽՍՀՄ, թաղված է Վերին Արտաշատում), հրետանու գեներալ-մայոր (1944)։


== Կենսագրություն ==
1930 թվականին ավարտել է բարձրագույն սպայական հրետանային դպրոցը, 1941 թվականին՝ Մ. Ֆրունզեի անվան ռազմական ակադեմիան։ Մասնակցել է Առաջին համաշխարհային պատերազմին (1917), Հայաստանում 1921 թվականի քաղաքացիական կռիվներին։ ԽՍՀՄ Հայրենական Մեծ Պատերազմի ժամանակ եղել է Բրյանսկի ռազմաճակատի 8-րդ հրաձգային դիվիզիայի հրետանու հրամանատար (1941-1943), 1-ին մերձբալթյան ռազմաճակատի 43-րդ բանակի հրետանու հրամանատարի տեղակալ (1943), ապա՝ նույն բանակի 1-ին հրաձգային կորպուսի հրետանու հրամանատար (1944 թվականի հուլիս-1945 թվականի մայիս)։ Հետպատերազմյան տարիներին (մինչև զորացրվելը՝ 1953) վարել է հրամանատարական պաշտոններ։
Զավետի Իլիչա (քաղաքատիպ ավան, Սովետսկո-Գավանսկի շրջան)

Անվան այլ կիրառումների համար տե՛ս՝ Զավետի ԻլիչաԶավետի Իլիչա (ռուս.՝ Заветы Ильича), քաղաքատիպ ավան Ռուսաստանի Խաբարովսկի երկրամասի Սովետսկո-Գավանսկի շրջանի կազմում։
Բնակչությունը 2011 թվականին գրանցված տվյալներով կազմում էր 9144 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ախտա (գետ)

Անվան այլ կիրառումների համար տե՛ս՝ Ախտա (այլ կիրառումներ)Ախտա, Ախտաչայ, Ախտե, Ախտի, Ախտչայ, Աղջա, Ջեմիշաթոյի ջուր, գետ Արածանիի ավազանում, Արածանիի աջակողմյան վտակ Դարաբի գետի ձախ օժանդակը։ Սկիզբ է առնում Հայկական Պարի հարավային լանջերից,  Ախտա Մեծ գյուղի մոտակայքից և հոսում է դեպի հարավ-արևմուտք։ Մայր գետին է միանում Դարաբի գյուղից ոչ հեռու։ Ըսա Ղ. Ալիշանի՝ ստորին մասում կոչվում է Չադի՝ կազմելով Արածանիի Մանդասար վտակի օժանդակը։ Լեռնային արագահոս գետակ է։ Գետի և նրա ակունքների շրջաններում ընկած Ախտա զետի անունը առաջացել է հին Աղտից ձոր անվան աղավաղումից։ 5–վերստանոց քարտեզում նշված է Ախտաչայ, իղկ 10-վերստանոցում՝ Ախտչայ ձևով։ Հայտնի է նաև Ախտե, Ախտի անուններով։ Անցնելով Ջեմիշաթո զավառով սրա անվամբ անվանվել է նաև Ջեմիշաթոյի ջուր


== Ծանոթագրություններ ==
Նոր սերունդ մշակութային միություն (Բեյրութ)

Անվան այլ կիրառումների համար տե՛ս՝ Նոր սերունդ մշակութային միություն (այլ կիրառումներ)Նոր սերունդ մշակությաին միություն (ՆՍՄՄ), հայկական մշակութային կազմակերպություն է։ Ստեղծվել է 1955 թվականին, Բեյրութում։ Հիմնադիրներն են սփյուռքահայ գրողներ և մտավորականներ Հակոբ Նորաշխարհյանը (Նորունի), Ժիրայր Թոսունյանը (Ժիրայր Նաիրի), Աբիսողոմ Կրշկյանը (Հրանտ Գանգրունի), Պեպո Սիմոնյանը, Սաբզիս Խայյանը, Գաբրիել Մոլոյանը, Արշակ Գազանճյանը, Արամ Դեմիրճյանը։ Գործում է Սոցիալ-դեմոկրատական Հնչակյան կուսակցության հովանու ներքո։ Միության անմիջական նախաձեռնությամբ Լիբանանում սկիզբ է առել «Արարատ գրական» շարժումը։ Գրական համանուն ամսագրի շուրջ համախմբված մտավորականներն իրենց հիմնական խնդիրն են համարել բացահայտել և խրախուսել մշակութասեր, շնորհալի երիտասարդներին։ Այդ նպատակով պարբերաբար կազմակերպվել են գրական և մշակութային հարցերին նվիրված հանդիպումներ, հրավիրվել լիբանանահայ մտավորականության հեղինակավոր ներկայացուցիչներ։ Իր գոյության մոտ երկու տասնամյակների ընթացքում «Արարատ գրական» ամսագրի էջերում մկրտություն են ստացել բազմաթիվ շնորհալի գրողներ՝ բանաստեղծներ, արձակագիրներ, գրաքննադատներ։ ՆՍՍՄ-ն հայապահպան գործունեություն է ծավալում մշակույթի ամենատարբեր բնագավառներում՝ գրականություն, թատրոն, երաժշտություն, պարարվեստ։ 1960-ական թվական, երբ ընդհանրապես լիբանանյան թատրոնը վերելքի շրջան էր ապրում, միությունը հրապարակ է իջել իր «Արտավազդ» թատերախմբով (հայկական թատրոնի հիմնադիր Արտավազդ Բ թագավորի անունով)։ Անդրանիկ բեմադրությունը եղել է Դերենիկ Դեմիրճյանի «Քաջ Նազարը» (բեմադրիչ՝ Լյուդվիգ Թապագյան)։ Թատերախմբի գործունեությունը, որը կաևոր նշանակություն է ունեցել լիբանանյան թատրոնի զարգացման համար, ընդհատվել է 1975 թվականին՝ Լիբանանում սկսված քաղաքացիական պատերազմի հետևանքով։ 1985 թվականին թատերախումբը կոչվել է Ալեքսանդր Շիրվանզադեի անվամբ։ 1960-ական թվականներից միությունը ծավալել է նաև երաժշտական գործունեություն։ Երևանի Կոմիտասի անվան պետական երաժշտանոցի սան Կյուրեղ Մանկրյանի ղեկավարությամբ կազմավորվել է «Գարուն» երգչախումբը, որը կարևոր դեր է ունեցել գաղութի երաժշտական կյանքում։ Նշանակալի իրադարձություն էր նաև միության երգի-պարի համույթի կազմակերպումը։ 1982 թվականից պարուսույց Նորիկ Մեհրաբյանի ղեկավարությամբ երգի-պարի համույթը հաջող ելույթներ է ունեցել՝ արժանանալով լիբանանյան հանդիսատեսի բարձր գնահատանքին։ Իր գործունեությամբ մեծ հաջողություններ է արձանագրել և հրավիրվել է ներկայացնելու հայ մշակույթն ու պարարվեստը Լիբանանի Ջիբեյլ քաղաքում կայացած 1987 թվականի փառատոնին։ 1997 թվականին կազմավորվել է նաև «Արեգ» մանկապատանեկան պարախումբը (գեղարվեստական ղեկավար՝ Ծաղիկ Խաչատրյան). 1998 թվականին ունեցել է իր անդրանիկ ելույթը և արժանացել հայ և օաար պարվեստասերների ջերմ ընդունելությանը։ ՆՍՄՄ-ի նախաձեռնությամբ նշվում են հայ մշակույթի նշանակալի տարեթվերը, գրողների հոբելյանները, կազմակերպվում նոր լույս տեսած գրքերի քննարկումներ, գինեձոներ, երգահանդեսներ, գեղարվեստական երեկոներ, ոգեկոչումներ, Արցախին նվիրված ձեռնարկներ։ ՆՍՄՄ-ի կենտրոնական վարչության գրասենյակը գտնվում է Բեյրութում։ Միության մասնաճյուղերը գործում են Դամասկոսում, Հալեպում, Կահիրեում, Լոնդոնում, Սիդնեյում, Տորոնտոյում, Լոս Անջելեսում են։
Դերեկի եկեղեցի

Դերեկի եկեղեցի (հայտնի է նաև որպես Ջառջառիսի եկեղեցի), Հայաստանի վաղ միջնադարի ամենախոշոր միանավ եկեղեցիներից։ Գտնվում է Հայաստանի Արագածոտնի մարզի Դերեկ գյուղի հյուսիսային ծայրամասում, Փամբակի լեռնաշղթայի հարավային լանջին։ Կառուցված է բազմաստիճան որմնախարսխի վրա, մոխրագույն, սրբատաշ տուֆից։ Պահպանվել են հյուսիսային պատը լրիվ և արևելյանի կեսից ավելին։ Աղոթասրահը (6, 62 մ x 17, 63 մ) արևելքից ավարտվում է ներսից պայտաձև, արտաքուստ հնգանիստ խորանով, որը լուսամուտ չունի, դրա տեղում քանդակված է շրջանագծի մեջ վերցված հավասարաթև խաչ։ Սրահը երեք զույգ որմնամույթերով և թաղակիր կամարներով բաժանվում է չորս հատվածի։ Երկայնական պատերին կից, որմնամույթերի միջե ձգվում են կամարներ, որոնցից արևելյանները սլաքաձև են (երկկենտրոն), իսկ մյուսները՝ պայտաձև։
Դերեկի եկեղեցու որմնակամարները Հայաստանում այդ տիպի կամարի հնագույն օրինակներից են։ Որմնամույթերի իմպոստները իրենց ձևով (կորագիծ վերջավորությամբ պատին ձուլվող սալիկ) բնորոշ են վաղ միջնադարի կառույցներին։ Եկեղեցու հյուսիսային պատը զուրկ է բացվածքներից, մուտքը հավանաբար եղել է արևմտյան կողմից։ Արևելյան ճակատում պահպանվել են մոդուլյոններով քիվի մնացորդներ։ Տանիքը ծածկված է եղել կղմինդրով։ Քիվը, խորանի հավասարաթև խաչը ներկված են կարմրավուն ներկով։
Դերեկի եկեղեցին իր հատակագծային ու ծավալատարածական հորինվածքի առանձնահատկությունների, մանրամասների հնագույն ձևերի հիման վրա թվագրվում է IV - V դդ.։


== Ներկա վիճակը ==
Հուշարձանը զգալի տուժել է նաև 1988 թ. երկրաշարժի ժամանակ։ Մասնավորապես քանդվել է մինչ այդ կանգուն հյուսիսային պատի արևմտյան թևը։ Ներկայումս կանգուն են հյուսիսային պատի մի մասը և խորանի մի փոքր հատվածը։


== Ծանոթագրություններ ==


== Արտաքին հղումներ ==
Դերեկի (Ջառջառիսի) եկեղեցու մասին Monuments.am կայքում(չաշխատող հղում)
Նորկինո (գյուղ, Բալտաչևսկի շրջան)

Անվան այլ կիրառումների համար տե՛ս՝ ՆորկինոՆորկինո (ռուս.՝ Норкино, բաշկիրերեն՝ Нөркә), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 487 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերտրիկուր

Բերտրիկուր (ֆր.՝ Bertricourt), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գինիկուր կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02076:


== Բնակչություն ==
2010 թվականին բնակչությունը կազմել է 156 մարդ։


== Տնտեսություն ==
2010 թվականի տվյալներով 95 աշխատունակ բնակիչներից 72-ը (15-64 տարեկան) տնտեսապես ակտիվ են, 23-ը՝ պասիվ (ակտիվության ինդեքսը՝ 75,8%, 1999 թվականին 79,1% էր)։ 72 ակտիվ բնակիչներից 70-ը (39 տղամարդ և 31 կին) աշխատում են, գործազուրկ էր 2-ը (0 տղամարդ և 2 կին)։ 23 պասիվներից 9-ը աշակերտներ և ուսանողներ են, 7-ը՝ թոշակառուներ, 7-ն էլ պասիվ են այլ պատճառներով.


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Բերտրիկուր (ֆր.)
Պիզինո

Պիզինո (ռուս.՝ Пызино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նանտյուա (շրջան)

Անվան այլ կիրառումների համար տե՛ս՝ Նանտյուա (այլ կիրառումներ)Նանտյուա (ֆր.՝ Nantua), շրջան (ֆր.՝ Arrondissement) Ֆրանսիայում, գտնվում է Ռոն Ալպեր երկրամասում։ Շրջանի դեպարտամենտ՝ Էն։ Սուպերֆեկտուրա՝ Նանտուա։ Շրջանի բնակչությունը 2006 թվականին կազմել է 84.159 մարդ։ Բնակչության խտությունը կազմում է 91 մարդ/կմ²։ Շրջանի տարածքը կազմում է 924 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ(ֆր.)


== Ծանոթագրություններ ==
Կ-3 (ինքնաձիգ)

Կ-3 (ինքնաձիգ), բուլփափ (անգլ.՝ bullpup) համակարգի հայկական ինքնաձիգ։ Պատրաստվել է 1990-ականների կեսերին խորհրդային ԱԿ-74 ինքնաձիգի հիման վրա՝ ավտոմատ և կիսաավտոմատ կրակի, ինչպես նաև ենթափողային նռնականետից կրակ արձակելու հնարավորությամբ։ Մշակվել է Հայաստանի պաշտպանության նախարարության ռազմական արդյունաբերության բաժնի կողմից։ Թողարկվել է փոքր թվաքանակով։ Արտահանման չի ներկայացվել։


== Պատմություն ==
5,45մմ տրամաչափով Կ-3 ինքնաձիգը հանրությանն առաջին անգամ ներկայացվել է 1996 թվականին։


== Բնութագիր ==
Չնայած ինքնաձիգի աշխատանքի սկզբունքը համադրելի է Կալաշնիկովի ինքնաձիգի աշխատանքի սկզբունքի հետ, սակայն դրա ուրվագիծը իրականացվել է բուլփափ համակարգի տեսքով, այսինքն՝ հարվածային մեխանիզմը և պահեստատուփը տեղադրված են բռնակի վրա՝ ձգանի հետևում։ Հիմնական ցուցանիշներով այն նման է ԱԿ-74-ին, ընդ որում՝ հայկական ինքնաձիգն ունի ավելի ցածր գին, ավելի ճշգրիտ է և ունի պակաս հետահարում։ Կ-3 ինքնաձիգը հիմնականում պատրաստված է պողպատից։ Ինքնաձիգի կառուցվածքը հնարավորություն է տալիս տեղադրել ՊՍՕ-1 ստանդարտ օպտիկական նշանոց՝ քառակի հեռադիտակային խոշորացույցով, որը ևս արտադրվում է Հայաստանում։


== Շահագործող երկրներ ==
 Հայաստան - Հայաստանի հատուկ նշանակության ուժերի սահմանափակ սպառազինության կազմում


== Տես նաև ==
Կ-11 (դիպուկահար հրացան)
Կ-15


== Ծանոթագրություններ ==


== Արտաքին հղումներ ==
Կ-3 ինքնաձիգի նկարագրությունը Modern Firearms կայքում
Կիեզինա Ուցանեզե

Կիեզինա Ուցանեզե (իտալերեն՝ Chiesina Uzzanese), կոմունա Իտալիայի Տոսկանա մարզի Պիստոիայի գավառում։
Բնակչությունը կազմում է 4442մարդ (2008 թվականի տվյալներով)։ Բնակչության խտությունը՝ 614 մարդ/կմ²։ Տարածքը՝ 7 կմ²։ Փոստային ինդեքս՝ 51013։ Հեռախոսային կոդ՝ +39 0572։


== Ժողովրդագրություն ==
Բնակչության աճը։


== Համայնքի վարչակազմ ==
Հեռախոսահամար՝ 0572 41801
Էլեկտրոնային հասցե՝ info@comune.chiesinauzzanese.pt.it
Գլխավոր կայք՝ http://www.comune.chiesinauzzanese.pt.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հատկոն

Հատկոն, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Տեղական ճանապարհով կապ ուներ Վանա լճի առափնյա գյուղերի հետ։


== Պատմություն ==
1880-ական թ.-ին գյուղը հարձակման է ենթարկվել թուրքերի կողմից։ 1915 թվականի Մեծ եղեռնի ժամանակ հայերի մեծ մասը զոհվեցին։ Ողջ մնացածները գաղթեիցն Կարսի մարզի Բաշգյադիքլար գյուղը։


== Բնակչություն ==
XX դարի սկզբին ուներ 130 տուն՝ 100-ը՝ հայկական, իսկ մնացածը քրդեր։ Առաջին համաշխարհային պատերազմի տարիներին Հատկոնն ուներ ընդամենը 20 տուն հայ և 5 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահություն, այգեգործություն և երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բորոկ (գյուղ, Անդրուշևկայի շրջան)

Անվան այլ կիրառումների համար տե՛ս՝ ԲորոկԲորոկ (ուկրաիներեն՝ Борок), գյուղ Ուկրաինայի Ժիտոմիրի մարզի Անդրուշևկայի շրջանում։
2001 թվականի տվյալներով Բորոկ գյուղում բնակվում էր 5 մարդ։ Բնակավայրը զբաղեցնում է 7,09 կմ² տարածք։ Բնակչության խտությունը կազմում էր 0,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեորգի Չերդանցև

Գեորգի (Յուրա) Վլադիմիրովիչ Չերդանցև (փետրվարի 1, 1971(1971-02-01), Մոսկվա, ԽՍՀՄ), ՆՏՎ Պլյուս և ՆՏՎ ալիքների սպորտային մեկնաբան, ռադիոհաղորդավար։


== Կենսագրություն ==
Գեորգի Չերդանցևը ծնվել է 1971 թվականի փետրվարի 1-ին՝ Մոսկվայում։ Գեորգիի նախնիները գրել են ռուսական առաջին սղագրությունները։ Նրա նախապապն է ստեղծել Ուզբեկստանի աշխարհագրական քարտեզը։ Ինչ-որ մեկը նրան Տաշքենդի փողոցներից մեկում անվանել է Չերդանցև։
1982-ից 1989 թվականներին խաղացել է Մոսկվայի առաջնությունում՝ «Սպարտակ 2-ի» կազմում, սակայն ավարտել է ֆուտբոլային կարիերան՝ ծնկի վնասվածքի պատճառով։ Ավարտել Մոսկվայի պետական համալսարանի՝ ֆիզիոլոգիական ֆակուլտետի՝ ռոմանա-գերմանական բաժինը։


== Հեռուստաընկերություն ==
Չերդանցևը սկսել է հեռուստաընկերությունում աշխատել 1996 թվականից։ Սկսել է աշխատել «Ֆուտբոլային ակումբ» ծրագրում՝ Վասիլիյ Ուտկինի հետ։ 2000-ականների սկզբներին վարել է մի քանի «Ֆուտբոլային ակումբ» հաղորդման մի քանի սերիա։
1999 թվականից 2001 թվականներին, ՏՆՏ և ՆՏՎ Պլյուս Ֆուտբոլ ալիքներում եղել է «Եվրոպական ֆուտբոլային շաբաթ» հաղորդման հաղորդավարը։
2000-ականներին Չերդանցևը հանդիսանում էր «Հետադարձ հաշվարկ», «2:1», «հետ գրություն» և «90 րոպե պլյուս» հաղորդումների հեղինակն ու հաղորդավարը։
2004 թվականից 2007 թվականներին աշխատել է Ռուսաստանի ֆուտբոլի պրեմիեր-լիգայում՝ մամուլի տեսչությունում։
2005 թվականից 2013 թվականներին աշխատել է «Լսում ենք ֆուտբոլ» հաղորդման հաղորդավար՝ «Արծաթե անձրև» ռադիոկայանում։
2008 թվականի մարտից մինչև 2011 թվականի դեկտեմբեր, աշխատել է «Ֆուտբոլային գիշեր» հաղորդման հաղորդավար՝ ՆՏՎ ալիքով։
Այժմ մեկնաբանում է Ֆուտբոլի Իտալիայի առաջնությունը։ Նաև մեկնաբանել է Աշխարհի առաջնության հանդիպումներ և Եվրոպայի 2002 ու 2008 թվականի առաջնությունները։ 2014 թվականին մեկնաբանել է Ֆուտբոլի աշխարհի առաջնության խաղերը՝ Առաջին ալիքի եթերում։
Մեկնաբանել է Չեմպիոնների Լիգայի՝ 2003, 2007 և 2015 թվականի եզրափակիչներ։
2014 թվականի սեպտեմբերի 27-ին մեկնաբանել է Զենիթ-Սպարտակ հանդիպումը՝ Սանկտ Պետերբուրգ ալիքով։


== Ծանոթագրություններ ==


== Արտաքին հղումներ ==
Պաշտոնական կայք
Георгий Черданцев: «Вокруг все больше мин. Разговор о футболе стал игрой в сапера»
Черданцев комментирует «Матч всех звёзд» — анонс конкурса «Ты комментатор»
Георгий Черданцев: «С радостью взял бы себе все игры „Спартака“, „Зенита“ или ЦСКА» Archived 2013-08-16 at the Wayback Machine.